Падеж
 Посочва се договорно определената дата, на която се закрива договорът за деривата, съгласно стандарт ISO 8601 (формат гггг-мм-дд), независимо дали е дата на падеж, дата на изтичане за опции (европейска или американска) и др.
 C0130
 Валута
 Когато е приложимо, посочва се буквеният код на валутата на деривата съгласно стандарт ISO 4217., т.е. валутата на условната стойност на деривата (напр.: опция с базова сума в USD). Тази позиция не се прилага за валутни суапове.
 C0140
 Условна стойност към датата на сделката
 Сумата, покрита или изложена по отношение на деривата към датата на сделката.
 За фючърси и опции представлява размера на договора, умножен по броя на договорите. За суапове и форуърди представлява сумата по договора.
 C0150
 Условна стойност към отчетната дата
 Сумата, покрита или изложена по отношение на деривата към отчетната дата, т.е. крайното салдо.
 За фючърси и опции представлява размера на договора, умножен по броя на договорите. За суапове и форуърди представлява сумата по договора. Когато дадена сделка е приключена/падежирала през отчетния период преди датата на отчитане, условната стойност към отчетната дата ще бъде равна на нула.
 C0160
 Стойност на обезпечението
 Стойност на обезпечението, предоставено в залог към отчетна дата (нула, ако дериватът е приключен), ако е приложимо.
 C0170
 Опции, фючърси, форуърди и други деривати — Използване на деривати (от купувача)
 Описва се използването на деривати (микро-/макрохеджиране, ефективно управление на портфейла). Микрохеджирането се отнася за деривати, обхващащи един финансов инструмент, прогнозирана сделка или пасив. Макрохеджирането се отнася за деривати, обхващащи съвкупност от финансови инструменти, прогнозирани сделки или пасиви. Използва се една от възможностите от следния изчерпателен списък:
 1 — Микрохеджиране
 2 — Макрохеджиране
 3 — Съчетаване на паричните потоци между активи и пасиви
 4 — Ефективното управление на портфейла, различно от „Съчетаване на паричните потоци между активи и пасиви“.
 C0180
 Опции, фючърси, форуърди и други деривати — Базов актив/пасив в основата на деривата
 Вид код на актива или пасива, залегнал в основата на договора за деривата. Тази позиция се отчита за дериватите, които имат един базов инструмент или индекс в портфейла на предприятието.
 Индексите се считат за отделни инструменти и се отчитат.
 Посочва се идентификационният код на базовия инструмент, залегнал в основата на деривата, при спазване на следната последователност:
 —
 ISIN код съгласно стандарт ISO 6166, ако има такъв
 —
 Други признати кодове (напр.: CUSIP, Bloomberg Ticker, Reuters RIC)
 —
 Код, определен от предприятието, при липса на посочените по-горе варианти, който трябва да се прилага последователно във времето
 —
 „множество активи/пасиви“, ако базовите активи или пасиви са няколко
 ако базовият инструмент е индекс, се отчита неговият код.
 C0190
 Вид идентификационен код на базовия актив/пасив в основата на деривата
 Вид идентификационен код, използван за позиция „Идентификационен код на инструмента“. Използва се една от възможностите от следния изчерпателен списък:
 1 — ISO 6166 за ISIN код
 2 — CUSIP (Committee on Uniform Securities Identification Procedures number, който се присъжда от CUSIP Service Bureau за дружества от САЩ и Канада)
 3 — SEDOL (Stock Exchange Daily Official List за Лондонската фондова борса)
 4 — WKN (Wertpapier Kenn-Nummer, буквено-цифровият идентификационен номер в Германия)
 5